pythainlp/thaigov-v2-corpus-22032023 huggingface dataset:
วันอังคารที่ 20 กรกฎาคม 2564
Govt strives to acquire different vaccines to tackle different variants of COVID-19
Govt strives to acquire different vaccines to tackle different variants of COVID-19
July 19, 2021, Government Spokesperson Anucha Burapachaisri disclosed that Center for COVID-19 Situation Administration (CCSA) has made approval on July 16, 2021 to acquire 120 million doses of COVID-19 vaccines in 2022, in addition to 105.5 doses for this year. In the meantime, the cabinet, in its meeting on July 6, 2021, also approved for Ministry of Public Health, through Department of Disease Control, to initially procure 20 million doses ofPfizer. The deal between the Government Pharmaceutical Organization (GPO) and Zuellig Pharma LTD. to acquire Moderna vaccines is also in progress.
According to the Government Spokesperson, CCSA’s acquisition and distribution plan for both emergency and alternative vaccines has been laid out at the policy-making level under the advices of the medical team, chaired by Clinical Prof.Emeritus Piyasakol Sakolsatayadorn, M.D. Ministry of Public Health would procure vaccines accordingly to be distributed to the people across the country. These vaccines includeAstraZeneca, Sinovac, Pfizer, and Johnson& Johnson which have been and will be given out for free, while Sinopharm and Moderna will be imported as alternative vaccines under the collaboration of concerned government agency and the private sector. Ministry of Public Health also appointed COVID-19 vaccine acquisition committee, chaired by Permanent Secretary to the Ministry, to implement, supervise, and negotiate with concerned organizations on vaccine acquisition in accordance to the set plan and timeframe.
The Prime Minister, as head of CCSA, also handed down the policy to:
Expedite negotiation with vaccine companies who are developing the 2ndgeneration of vaccines that tackle new variants of virus.
Seek international cooperation on technology transfer for vaccine production under different platforms, such as Inactivated Platform, mRNA Platform, etc.
Support R&D of candidate vaccines that could tackle new variants of virus, lay out the guideline for registration of domestically-developed vaccines, and promote international cooperation on phase III clinical trial of COVID-19 vaccine.
Support a study on long-term immunity of vaccinated people for the consideration of 3rdshot vaccination, closely monitor the development of the new variants, and follow up on the progress of vaccine development in a bid to acquire vaccines for all age groups, especially children and pregnant women.
วันจันทร์ที่ 21 มิถุนายน 2564
"ย้ำคุมเข้มชายแดนหยุดคนต่างด้าวไหลเข้าเมืองปัจจัยเสี่ยงกระจายโรคสำคัญ สั่งเสริมกำลังหนุน กทม. คุมแพร่ระบาดในชุมชนและแค้มป์คนงาน"
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุมร่วมกับ กอ.รมน. นขต.กห. เหล่าทัพ และ ตร. เพื่อติดตามการสนับสนุนรัฐบาลและการช่วยเหลือประชาชนในการแก้ปัญหาโควิด ณ ศาลาว่าการกลาโหม
สรุปภาพรวมสถานการณ์และการปฏิบัติที่สำคัญ กองกำลังป้องกันชายแดนทหารและตำรวจ ยังคงตรวจพบและจับกุมผู้ลักลอบเข้าเมืองผิดกฎหมายในพื้นที่ชายแดนตามช่องทางธรรมชาติและพื้นที่ชั้นในได้อย่างต่อเนื่อง โดยพบมากขึ้นใน 3 วันที่ผ่านมา ( เฉลี่ย 250 คน/วัน) ส่วนใหญ่เป็นชาวเมียนมาและกัมพูชา โดยเจ้าหน้าที่ทหารและตำรวจได้ร่วมกันจัดตั้งจุดตรวจ จุดสกัดกว่า 1,500 จุด และจัดกำลังลาดตระเวนป้องปรามและพิสูจน์ทราบในพื้นที่ต่างๆ กว่า 2,000 ชุด
ขณะเดียวกันในพื้นที่ชั้นใน ทุกเหล่าทัพและตำรวจ ได้เข้าไปช่วยสนับสนุน กทม. เร่งเข้าไปแก้ปัญหาและควบคุมพื้นที่เสี่ยง โดยจัดกำลังและแบ่งมอบพื้นที่ร่วมกับ กทม. 50 เขต เสริมเข้าไปดูแลพื้นที่เสี่ยงชุมชน 2,069 แห่ง ตลาด 486 แห่ง แค้มป์คนงานก่อสร้าง 575 แห่ง และโรงงานขนาดใหญ่ 278 แห่ง เร่งตรวจคัดกรองเชิงรุกและสนับสนุนจัดตั้ง บก.ควบคุมการปฏิบัติในพื้นที่พบการติดเชื้อจำนวนมาก โดยขณะนี้ได้จัดตั้ง บก.ควบคุมและจัดกำลังร่วมกับ ตร.และส่งตัวผู้ป่วยเข้ารับการรักษาแล้วใน 5 พื้นที่ และกำลังพิจารณาจัดตั้ง บก.ควบคุมเพิ่มตามผลการตรวจในแต่ละพื้นที่
รมช.กห. ได้ย้ำนโยบายและสั่งการของ พล.อ.ประยุทธ์ จันทร์โอชา นรม.และรมว.กห.ขอให้ทุกเหล่าทัพและตำรวจ ยังคงต้องทำงานหนักร่วมกันคุมเข้มสกัดกั้นและปราบปรามผู้ลักลอบเข้าเมืองผิดกฎหมายในพื้นที่ชายแดนและพื้นที่ชั้นในอย่างต่อเนื่อง โดยถือเป็นปัจจัยเสี่ยงสูงของการนำพาเชื้อโรคเข้ามายังพื้นที่ชั้นในเชื่อมโยงกับแรงงานต่างด้าวและผู้หลบหนีเข้าเมืองที่ต้องคุมให้อยู่ ควบคู่ไปกับ การสนับสนุนจังหวัดและหน่วยงานที่เกี่ยวข้องในพื้นที่สีแดงเข้ม เสริมกำลังเข้าไปเพื่อควบคุมโรคเป็นพื้นที่ พร้อมกับขอบคุณและเป็นกำลังใจให้เจ้าหน้าที่ทุกนายในการปฏิบัติงาน
พล.อ.ชัยชาญ’ ยังได้กำชับเพิ่มเติม ให้ทุกเหล่าทัพ เร่งเข้าไปสนับสนุนควบคุมการแพร่ระบาดเป็นพื้นที่ในกรุงเทพมหานครฯ โดยเฉพาะการเร่งเข้าไปสนับสนุนตรวจคัดกรองเชิงรุกในชุมชนและกลุ่มผู้ใช้แรงงาน รวมทั้งให้ประสานและสนับสนุนกรมราชทัณฑ์ เร่งควบคุมการแพร่ระบาดในเรือนจำที่พบผู้ติดเชื้อจำนวนมาก พร้อมกันนี้ ขอให้เตรียมความพร้อมในการปรับเปลี่ยนถ่ายโอนภารกิจการทำหน้าที่สถานกักกันควบคุมโรคของรัฐ ที่กห.รับผิดชอบตั้งแต่ 4 ก.พ.63 ต่อเนื่องมาถึงปัจจุบัน รวม 175 แห่ง ( SQ 33 แห่งและ ASQ 142) ให้เป็นไปตามนโยบายของ ศบค.ตั้งแต่ 1 ก.ค.64 เป็นต้นไป ขณะเดียวกัน ขอให้เตรียมความพร้อมจัดตั้งสถานกักกันควบคุมโรคของแต่ละเหล่าทัพ ( OQ ) เพื่อรองรับกำลังพลของทุกเหล่าทัพตามนโยบายของ ศบค.ต่อไป
วันเสาร์ที่ 2 กรกฎาคม 2565
​โฆษกรัฐบาลเผย “นายกฯ” พอใจผลผลิตอุตสาหกรรมเดือนพฤษภาคม 2565  ขยายตัวเพิ่มขึ้น 7.46% จากเดือนก่อน
​โฆษกรัฐบาลเผย “นายกฯ” พอใจผลผลิตอุตสาหกรรมเดือนพฤษภาคม 2565  ขยายตัวเพิ่มขึ้น 7.46% จากเดือนก่อน รับมาตรการเปิดประเทศ กำชับ ก.พลังงาน-ก.แรงงาน –ก.พาณิชย์-ก.อุตสาหกรรม บูรณาการหนุนภาคอุตสาหกรรมขับเคลื่อนเศรษฐกิจ
(2 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการฟื้นตัวทางเศรษฐกิจไทยหลังการผ่อนคลายมาตรการควบคุมและการเปิดประเทศ ได้รับเสียงตอบรับจากผู้ประกอบการ ภาคเอกชน โดยกระทรวงอุตสาหกรรม ได้รายงานดัชนีผลผลิตอุตสาหกรรม (MPI) เดือนพฤษภาคม 2565 พบว่าขยายตัวเพิ่มขึ้นจากเดือนก่อนที่ 7.46% โดยเฉพาะอุตสาหกรรมอาหารทะเลแช่เย็นที่ขยายตัวเพิ่มขึ้นจากเดือนก่อน 19.97% ส่งผลให้ภาพรวมดัชนีผลผลิตอุตสาหกรรมช่วง 5 เดือนแรกของปี 2565 ขยายตัว 0.57% เมื่อเทียบกับช่วงเดียวกันของปีก่อน ในขณะที่อัตราการใช้กำลังการผลิต 5 เดือนแรกอยู่ที่ระดับ 64.11 เป็นผลมาจากสถานการณ์การแพร่ระบาดของโรคโควิด-19 ในประเทศคลี่คลายลงและการผ่อนคลายมาตรการควบคุมและการเปิดประเทศ ส่งผลให้การบริโภคในประเทศปรับตัวดีขึ้นต่อเนื่องรวมถึงการฟื้นตัวของเศรษฐกิจโลกและการอ่อนค่าของเงินบาทช่วยสนับสนุนให้การส่งออกขยายตัว
โฆษกประจำสำนักนายกรัฐมนตรี กล่าวเพิ่มเติมว่า ยังมีอุตสาหกรรมหลักที่ดัชนีผลผลิตส่งผลบวกในเดือน พ.ค. 2565 เมื่อเทียบกับช่วงเดียวกันของปีก่อน ได้แก่ น้ำมันปิโตรเลียม ขยายตัวเพิ่มขึ้นจากช่วงเดียวกันของปีก่อน 13.06% จากผลิตภัณฑ์น้ำมันดีเซล น้ำมันเครื่องบิน และน้ำมันแก๊สโซฮอล์ 95 เป็นหลัก นอกจากนี้ยังมีชิ้นส่วนและแผ่นวงจรอิเล็กทรอนิกส์ ขยายตัวเพิ่มขึ้นจากช่วงเดียวกันของปีก่อน 7.29% จากผลิตภัณฑ์ Integrated Circuit และ PWB เป็นหลัก และเภสัชภัณฑ์ เคมีภัณฑ์ที่ใช้รักษาโรค ขยายตัวเพิ่มขึ้นจากช่วงเดียวกันของปีก่อน 25.73% จากผลิตภัณฑ์ยาเม็ดและยาน้ำ เป็นหลัก นอกจากนี้ยังมีผลิตภัณฑ์ยางอื่นๆ ขยายตัวเพิ่มขึ้นจากช่วงเดียวกันของปีก่อน 9.24% จากผลิตภัณฑ์ยางแท่ง และเครื่องประดับเพชรพลอยแท้ ขยายตัวเพิ่มขึ้นจากช่วงเดียวกันของปีก่อน 12.93% จากผลิตภัณฑ์จี้ สร้อย และกำไล เป็นต้น
“หลังจากรัฐบาลผ่อนคลายมาตรการควบคุมต่างๆ โดยเฉพาะมาตรการเปิดประเทศ ส่งผลให้ประชาชนสามารถออกมาใช้ชีวิตประจำวันและบริโภคได้ตามปกติมากขึ้น ทำให้ความต้องการสินค้าอุตสาหกรรมเพิ่มขึ้น รวมทั้งการส่งออกมีแนวโน้มขยายตัว ภาคธุรกิจและภาคอุตสาหกรรมปรับตัวดีขึ้น คาดว่าภาพรวมเศรษฐกิจไทยมีแนวโน้มจะขยายตัวใน 1-2 เดือนข้างหน้า โดยนายกรัฐมนตรีขอให้กระทรวงพลังงาน กระทรวงพาณิชย์ กระทรวงแรงงาน กระทรวงอุตสาหกรรม ติดตามและคอยประเมินผลกระทบจากสถานการณ์ความไม่สงบในรัสเซียและยูเครนที่ยืดเยื้อ เพื่อร่วมกันจัดหามาตรการช่วยเหลือผู้ประกอบการในการขับเคลื่อนเศรษฐกิจต่อไป” นายธนกร ย้ำ
วันจันทร์ที่ 11 กรกฎาคม 2565
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการ ภาครัฐ 4.0
รองปลัดวรวรรณฯ เป็นประธานการประชุมเตรียมการตรวจประเมินรางวัลคุณภาพการบริหารจัดการ
ภาครัฐ 4.0
วันนี้ (11 กรกฎาคม 2565) เวลา 10.00 น. นางวรวรรณ  ชิตอรุณ  รองปลัดกระทรวงอุตสาหกรรม เป็นประธานการประชุมเตรียมความพร้อมการตรวจประเมินรางวัลคุณภาพการบริหารจัดการภาครัฐ 4.0 ประจำปีงบประมาณ พ.ศ. 2565  โดยที่ประชุมฯ  ได้มีการหารือเกี่ยวกับแนวทางการ “การตรวจประเมิน Site Visit” แนวทางการนำเสนอผลงานของสำนักงานปลัดกระทรวงอุตสาหกรรม รวมถึงความก้าวหน้าเตรียมการตรวจประเมินรางวัลคุณภาพการบริหารจัดการภาครัฐ 4.0 ณ ห้องประชุม อก. 1 อาคารสำนักงานปลัดกระทรวงอุตสาหกรรม
วันอังคารที่ 12 ตุลาคม 2564
สธ.เร่งฉีดวัคซีนคุมโควิด 4 จังหวัดใต้ให้ได้ร้อยละ 70 ศบค.พิจารณาสูตรไขว้เพิ่มเติม 14 ต.ค.นี้
กระทรวงสาธารณสุขเร่งควบคุมโรคโควิด 19 พื้นที่ 4 จังหวัดชายแดนใต้ ตั้งเป้าฉีดวัคซีนครอบคลุมร้อยละ 70 ในเดือนตุลาคมนี้ เผยนักเรียนฉีดวัคซีนแล้วเกือบ 5 แสนโดส ยังไม่มีรายงานอาการรุนแรง เตรียมพิจารณาการฉีดเข็ม 2 ในเด็กผู้ชายวันที่ 20 ตุลาคมนี้
กระทรวงสาธารณสุขเร่งควบคุมโรคโควิด 19 พื้นที่ 4 จังหวัดชายแดนใต้ ตั้งเป้าฉีดวัคซีนครอบคลุมร้อยละ 70 ในเดือนตุลาคมนี้ เผยนักเรียนฉีดวัคซีนแล้วเกือบ 5 แสนโดส ยังไม่มีรายงานอาการรุนแรง เตรียมพิจารณาการฉีดเข็ม 2 ในเด็กผู้ชายวันที่ 20 ตุลาคมนี้ ส่วนวัคซีนสูตรไขว้แอสตร้าเซนเนก้า-ไฟเซอร์ ศบค.จะพิจารณาวันที่ 14 ตุลาคมนี้ ยืนยันการเปิดประเทศรับนักท่องเที่ยวมีมาตรการรองรับเพื่อความปลอดภัย
วันนี้ (12 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 และการฉีดวัคซีนโควิด 19 ว่า วันนี้ประเทศไทยมีผู้หายป่วย 11,452 ราย สูงกว่าการติดเชื้อใหม่ที่พบ 9,445 ราย ผู้เสียชีวิต 84 ราย แนวโน้มการติดเชื้อลดลงต่อเนื่อง ยกเว้นพื้นที่ 4 จังหวัดชายแดนใต้ที่ยังเพิ่มขึ้น จึงต้องใช้มาตรการต่าง ๆ ลงไปควบคุมโรค โดยเฉพาะการฉีดวัคซีน ซึ่งขณะนี้ฉีดวัคซีนเข็มที่ 1 ได้ประมาณ 1.5 ล้านโดส คิดเป็นร้อยละ 42.4 จากประชากรเป้าหมาย 3.5 ล้านกว่าคน ตั้งเป้าหมายฉีดให้ได้ร้อยละ 70 ภายในเดือนตุลาคมนี้ โดยจัดส่งวัคซีนไฟเซอร์ให้เนื่องจากมีการระบาดของ 3 สายพันธุ์ คือ อัลฟา เบตา และเดลตา สำหรับภาพรวมทั่วประเทศฉีดวัคซีนแล้ว 61,033,251 โดส เป็นเข็มแรก 35.4 ล้านโดส คิดเป็นร้อยละ 49.2คาดว่าจะถึงร้อยละ 50 ก่อนกำหนดสิ้นเดือนตุลาคมนี้
สำหรับนักเรียนฉีดวัคซีนไฟเซอร์แล้ว 499,046 โดส ยังไม่มีรายงานอาการไม่พึงประสงค์รุนแรง คณะอนุกรรมการวิชาการจะประชุมหาข้อสรุปเรื่องการฉีดวัคซีนเข็มที่ 2 ในเด็กผู้ชายวันที่ 20 ตุลาคมนี้ ก่อนที่จะเริ่มมีการฉีดเข็ม 2 ตามกำหนดในวันที่ 25 ตุลาคม ทั้งนี้ ขอให้นักเรียนอย่าหลงเชื่อข่าวปลอมในโซเชียลมีเดียที่สร้างความวิตกกังวล ให้ติดตามข้อมูลจากหน่วยงานทางการหรือมีนักวิชาการตรวจสอบยืนยัน
สำหรับการเปิดประเทศรับนักท่องเที่ยวในช่วงปลายปีตามประกาศของนายกรัฐมนตรี จะมีมาตรการต่างๆ รองรับ ทั้งการกำหนดประเทศที่เดินทางเข้ามาต้องอยู่ในกลุ่มประเทศความเสี่ยงต่ำ มีหลักฐานการฉีดวัคซีน และพื้นที่ท่องเที่ยวมีความครอบคลุมวัคซีนสูง ซึ่งพื้นที่นำร่องท่องเที่ยว 17 จังหวัดมีการฉีดวัคซีนเข็ม 1 ร้อยละ 70 เฉพาะพื้นที่ กทม.ฉีดได้ร้อยละ 102.8 ภูเก็ต ร้อยละ 80 ส่วนจังหวัดอื่นๆ ที่มีความครอบคลุมน้อยมีการเตรียมความพร้อมจัดสรรวัคซีนฉีดแล้ว
“วัคซีนในปี 2564 หากรวมวัคซีนทางเลือกจะมี 179.1 ล้านโดส ยืนยันว่าเพียงพอแน่นอน ส่วนวัคซีนสูตรไขว้ซิโนแวคตามด้วยแอสตร้าเซนเนก้า กระตุ้นภูมิคุ้มกันได้สูงและรวดเร็ว ยังไม่จำเป็นต้องฉีดกระตุ้น แต่เวลาผ่านไป 3-6 เดือนอาจจะลดลง จะมีการพิจารณาฉีดกระตุ้น สำหรับวัคซีนสูตรแอสตร้าเซนเนก้าตามด้วยไฟเซอร์ เป็นสูตรที่ใช้ได้ในกรณีจำเป็น และจะมีการเสนอ ศบค.พิจารณาสูตรไขว้เพิ่มเติม ในวันที่ 14 ตุลาคมนี้ ทั้งนี้ สูตรวัคซีนทุกสูตรที่ประกาศใช้ผ่านการพิจารณาจากคณะกรรมการวิชาการแล้วว่ามีความปลอดภัยและมีประสิทธิภาพส่วนการจะฉีดวัคซีนสูตรใดขึ้นกับการบริหารจัดการวัคซีนที่มีในช่วงเวลานั้น แต่ไม่ว่าฉีดสูตรใดยังต้องป้องกันตนเองขั้นสูงสุด” นพ.เฉวตสรรกล่าว
*********************************** 12 ตุลาคม 2564
วันพุธที่ 1 มิถุนายน 2565
โฆษกรัฐบาลเผย พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ 1 มิ.ย. 65 มุ่งยกระดับมาตรฐานการคุ้มครองข้อมูลส่วนบุคคลของไทยทัดเทียมระดับสากล
โฆษกรัฐบาลเผย พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ 1 มิ.ย. 65 มุ่งยกระดับมาตรฐานการคุ้มครองข้อมูลส่วนบุคคลของไทยทัดเทียมระดับสากล
วันที่ 1 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี เผย พ.ร.บ.คุ้มครองข้อมูลส่วนบุคคล พ.ศ. 2562 หรือ PDPA : Personal Data Protection Act B.E. 2562 (2019) ซึ่งจะมีผลบังคับใช้วันที่ 1 มิถุนายน 2565 นี้ เป็นหนึ่งในกฎหมายสำคัญด้านดิจิทัล 12 ฉบับ ที่รัฐบาลและกระทรวงดิจิทัลเพื่อเศรษฐกิจและสังคมผลักดันเพื่อให้เป็นเครื่องมือสำคัญในการส่งเสริมการแลกเปลี่ยนข้อมูล สร้างมาตรฐานการใช้ เก็บ เผยแพร่ข้อมูลส่วนบุคลของไทย ให้เป็นที่ยอมรับในระดับสากล โดยมีหลักการสำคัญในการสร้างความเชื่อมั่นให้กับประชาชน ว่าข้อมูลส่วนบุคคลจะถูกนำไปใช้อย่างเป็นธรรมโปร่งใส และได้รับการดูแลมิให้มีการนำข้อมูลไปใช้งานในทางที่ผิด กำหนดมาตรฐานการคุ้มครองข้อมูลส่วนบุคคล เพื่อให้องค์กรสามารถใช้ข้อมูลในทางที่ไม่ก่อให้เกิดเป็นการละเมิดสิทธิในข้อมูลส่วนบุคคลของเจ้าของข้อมูลมากจนเกินไป รวมถึงจะต้องรักษาความปลอดภัยในการใช้ข้อมูลอยู่เสมอ นอกจากนี้ ยังเป็นมุ่งยกระดับมาตรฐานการคุ้มครองข้อมูลส่วนบุคคลของไทยให้ทัดเทียมนานาประเทศด้วย
โฆษกรัฐมนตรีประจำสำนักนายกรัฐมนตรีย้ำว่า พ.ร.บ.คุ้มครองข้อมูลส่วนบุคคลฯจะมีบทบาทสำคัญในการคุ้มครองและให้สิทธิกับเจ้าของข้อมูลส่วนบุคคล เป็นประโยชน์ต่อประชาชน องค์กรทั้งภาครัฐ และเอกชน รวมถึงประเทศชาติ รวมถึงได้สร้างมาตรฐานใหม่ให้เกิดขึ้นกับบุคคลหรือนิติบุคคลในการเก็บข้อมูล รวบรวมข้อมูลส่วนบุคคล รวมถึงการใช้ข้อมูล หรือเพื่อการเปิดเผยข้อมูลส่วนบุคคล ที่จะต้องปฏิบัติตามกฎหมายฉบับนี้ หากผู้ใดหรือองค์กรใดไม่ปฏิบัติตามนั้น มีโทษทั้งทางแพ่ง โทษทางอาญา และโทษทางปกครอง โดยตัวอย่างการกระทำที่ผิดกฎหมาย พ.ร.บ.คุ้มครองข้อมูลส่วนบุคคล พ.ศ. 2562 ได้แก่ 1) เอาประวัติการทำความผิดคนอื่นไปโพสต์ในเฟซบุ๊กโดยที่เจ้าตัวเขาไม่ได้ยินยอม 2) เอาเรื่องราวการเจ็บป่วยของคนอื่นมาเผยแพร่ให้คนอื่นรู้ 3) ไปเอารูปคนอื่นในกูเกิ้ลแล้วมาตกแต่งรูปภาพ แล้วใส่ข้อความไม่ว่าจะชื่นชม หรือด่าทอ คนอื่นโพสต์รูปภาพ-ข้อความในเฟซบุ๊กของเขา แล้วเราหมั่นไส้เลยเข้าไปคอมเม้นต์ แล้วทำให้เขาเสียหาย ถูกดูหมิ่น ถูกเกลียดชัง 4) หัวหน้างานลงโทษออกใบเตือนลูกน้องแล้วเอาใบเตือนมาติดบอร์ด หรือส่งในไลน์กลุ่ม หรือไปโพสต์ในเฟซบุ๊ก 5) การไปแจ้งความว่าโดนคนอื่นฉ้อโกง พอได้ใบแจ้งความจากตำรวจแล้วเอาไปโพสต์ในเฟซบุ๊กเพื่อเตือนคนอื่นไม่ให้หลงกลถูกหลอกอีก เป็นต้น โดยการกระทำดังกล่าว มีโทษจำคุกไม่เกิน 6 เดือน หรือ ปรับไม่เกิน 5 แสนบาท หรือทั้งจำทั้งปรับ
“รัฐบาลและกระทรวงดีอีเอส ให้ความสำคัญ การคุ้มครองสิทธิของประชาชนในเรื่องข้อมูลส่วนบุคคล เป็นสิ่งที่ควบคู่ไปกับการผลักดันเรื่องการสร้างสรรค์นวัตกรรม และใช้ประโยชน์จากเทคโนโลยีดิจิทัลได้อย่างเต็มศักยภาพ พร้อมรองรับการเข้าสู่เศรษฐกิจยุคใหม่ของไทย ที่ต้องแข่งขันด้วยเทคโนโลยีและการบริหารจัดการข้อมูล ซึ่งนายกรัฐมนตรี พลเอก ประยุทธ์ จันทร์โอชา ยังใช้ระบบดิจิทัล เป็นส่วนสำคัญในการขับเคลื่อนการพัฒนาประเทศในทุกมิติด้วย” นายธนกร กล่าว
วันพฤหัสบดีที่ 24 มิถุนายน 2564
Thailand and Brunei to continue reinforcing relations and cooperation
Thailand and Brunei to continue reinforcing relations and cooperation
June 23, 2021, at 13.30hrs, at the Ivory Room, Thai Khu Fah Building, Government House, H.E. Mr. Haji Ismail bin Haji Abd Manap, Ambassador of Brunei Darussalam to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister commended cordial friendship between Thailand and Brunei, and thanked the Bruneian Ambassador for his active role in promoting relations and cooperation between the two countries throughout the 6 years of his tenure. He also affirmed Thailand’s commitment to continue cooperating and supporting the incoming Ambassador of Brunei Darussalam, and to promote cooperation in the areas of mutual potentials.
The Bruneian Ambassador expressed appreciation toward the Thai Government for its support and facilitation, and congratulated cordial relations between Thailand and Brunei, with the regular exchange of visits prior to COVID-19, and close cooperation in education and public health, among others. He also praised the Thai Government’s commitment and policy on COVID-19 disease control. The Prime Minister thanked the Bruneian Government for supporting and facilitating repatriation and vaccination of the Thai citizens.
The Prime Minister was of the view that Thailand and Brunei have significant potentials for expansion of cooperation, especially in Agriculture, food security and Halal industry, human resource development, medicine and medical tourism. He also commended Brunei’s vision: Wawasan 2035.
With regard to multilateral cooperation, the Prime Minister praised Brunei’s ASEAN chairmanship this year amidst a number of challenging situations. Thailand would like to affirm its support over Brunei’s active role at the ASEAN stage, and endorse ASEAN’s cooperation to cope with key environmental issues, i.e., global warming, climate change, and marine debris, etc., in a bid to achieve tangible outcomes.
วันจันทร์ที่ 27 มิถุนายน 2565
สำนักงานการบินพลเรือนแห่งประเทศไทยออกประกาศแจ้งสายการบินให้ปฏิบัติตามมาตรการเข้าประเทศใหม่ที่จะเริ่ม 1 ก.ค. นี้
เพื่อสร้างความเข้าใจและให้สายการบินปฏิบัติตามมาตรการได้อย่างถูกต้อง
สำนักงานการบินพลเรือนแห่งประเทศไทย (กพท.) กระทรวงคมนาคม ได้ออกประกาศนักบิน (NOTAM) แจ้งสายการบินทั่วโลกถึงมาตรการที่ปรับปรุงล่าสุดในการเดินทางทางอากาศเข้ามายังประเทศไทย ซึ่งจะมีผลใช้บังคับตั้งแต่วันที่ 1 กรกฎาคม 2565 เป็นต้นไป เพื่อสร้างความเข้าใจและให้สายการบินปฏิบัติตามมาตรการได้อย่างถูกต้อง ดังนี้
​1. ยกเลิกการลงทะเบียน Thailand Pass เพื่อเข้าประเทศไทย
​2. ผู้โดยสารที่ได้รับวัคซีนครบถ้วน สามารถเข้าประเทศไทยได้โดยไม่ต้องมีผลตรวจ COVID - 19 เพิ่มเติม แต่หากมีอาการป่วย แนะนำให้ตรวจ Rapid Antigen Test (PRO-ATK)
​3. ผู้โดยสารที่ยังไม่ได้รับวัคซีน หรือได้รับวัคซีนแล้วแต่ไม่ครบโดส จะต้องมีผลการตรวจ PRO-ATK หรือ RT-PCR ไม่เกิน 72 ชั่วโมงก่อนการเดินทาง เพื่อที่จะสามารถเข้าประเทศได้เช่นเดียวกับผู้ที่ได้รับวัคซีนครบถ้วน
​4. สายการบินจะต้องตรวจสอบเอกสารของผู้โดยสารระหว่างประเทศว่ามีเอกสารการรับวัคซีน หรือผลการตรวจ PRO-ATK หรือ ผลการตรวจ RT-PCR หรือไม่ หากผู้โดยสารไม่มีเอกสารอย่างใดอย่างหนึ่งข้างต้น จะต้องปฏิบัติตามคำสั่งของเจ้าหน้าที่ด่านควบคุมโรค
​5. สำหรับสายการบินต่างชาติ สามารถส่งเอกสารรับรองลูกเรือว่าเป็นไปตามข้อกำหนด เพื่ออำนวยความสะดวกแก่ลูกเรือ อย่างไรก็ตาม เจ้าหน้าที่ด่านควบคุมโรคอาจตรวจสอบเอกสารอีกครั้งหนึ่ง
​ทั้งนี้ ยังคงแนะนำให้ผู้โดยสารสวมใส่หน้ากากอนามัยระหว่างเดินทางในเครื่องบิน เนื่องจากเป็นพื้นที่ปิด
วันจันทร์ที่ 11 เมษายน 2565
พม. เชิญชวนประชาชนชมนิทรรศการเทิดพระเกียรติราชจักรีวงศ์ ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน 8 - 30 เม.ย. 65
พม. เชิญชวนประชาชนชมนิทรรศการเทิดพระเกียรติราชจักรีวงศ์ ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน 8 - 30 เม.ย. 65
วันที่ 8 เม.ย. 65 เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดนิทรรศการเทิดพระเกียรติราชจักรีวงศ์ “ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน” พร้อมรับฟังประสบการณ์ถวายงานใต้เบื้องพระยุคลบาท พระมหากษัตริย์และพระบรมวงศานุวงศ์ จากหม่อมหลวงปนัดดา ดิศกุล สมาชิกวุฒิสภา อีกทั้งเยี่ยมชมนิทรรศการภาพบอกเล่าเรื่องราวพระราชกรณียกิจที่เกี่ยวข้องกับกระทรวง พม. โดยมีนายอนุกูล ปีดแก้ว อธิบดีกรมพัฒนาสังคมและสวัสดิการ กล่าวรายงาน พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ คณะผู้บริหารและข้าราชการกระทรวง พม. เข้าร่วมงาน ณ ห้องประชุมปกรณ์ อังสุสิงห์ ชั้น 2 กรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ได้จัดนิทรรศการเทิดพระเกียรติราชจักรีวงศ์ “ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน”เพื่อเป็นการแสดงออกถึงพระอัจฉริยภาพขององค์บูรพกษัตริย์ ใต้ร่มพระบารมี 240 ปี กรุงรัตนโกสินทร์ เป็นปึกแผ่นด้วยพระบารมีแห่งราชจักรีวงศ์ อีกทั้งเป็นการแสดงถึงการเทิดทูน จงรักภักดีต่อสถาบันพระมหากษัตริย์ และเสริมสร้างความสามัคคีของคนในชาติ ตลอดจนสร้างการรับรู้ ความเข้าใจบทบาทของกระทรวง พม. ที่เกี่ยวข้องกับการพัฒนา “คน” ตามโครงการพระราชดำริต่าง ๆ
นายจุติ กล่าวเพิ่มเติมว่า สำหรับนิทรรศการเทิดพระเกียรติราชจักรีวงศ์ “ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน” มีการถ่ายทอดและนำเสนอในรูปแบบที่น่าสนใจ โดยแบ่งออกเป็น 4 ส่วน ได้แก่ ส่วนที่ 1 การบรรยาย โดยบุคคลผู้มีประสบการณ์ถวายงานใต้เบื้องพระยุคลบาทพระมหากษัตริย์และพระบรมวงศานุวงศ์ ได้แก่ หม่อมหลวงปนัดดา ดิศกุล พันเอก ชิตพล กลิ่นศรีสุข และคุณธนานนท์ ทั่วประโคน ส่วนที่ 2 พระอัจฉริยภาพใน 10 รัชสมัย ในรูปแบบวีดิทัศน์ ส่วนที่ 3 การบอกเล่าเรื่องราวพระราชกรณียกิจที่เกี่ยวข้องกับกระทรวง พม. ในรูปแบบนิทรรศการภาพ ใน 3 ยุค ดังนี้ ยุคที่ 1 “ยุคแห่งการก่อตั้งและยกระดับคุณภาพชีวิต” งานประชาสงเคราะห์เป็นเครื่องมือในการสร้างชาติ สร้างความมั่นคง ยุคที่ 2 “ยุคการพัฒนาและส่งเสริมสวัสดิการสังคม” การพัฒนาตามแนวทางเศรษฐกิจพอเพียง การส่งเสริมการพึ่งพาตนเอง และยุคที่ 3 “ยุคความมั่นคงของมนุษย์ พัฒนาอย่างยั่งยืน” การรักษา สืบสาน ต่อยอด “เกษตรทฤษฎีใหม่” การส่งเสริมงานจิตอาสา การขจัดความยากจนข้ามรุ่น และส่วนที่ 4 นิทรรศการมีชีวิต “กาแฟต้นแรก” จุดเช็คอินชิมกาแฟ และการจำหน่ายผลิตภัณฑ์จากราษฎรบนพื้นที่สูง สมาชิกนิคมสร้างตนเอง สมาชิกโครงการหมู่บ้านสหกรณ์ และผู้ใช้บริการในสถานคุ้มครองคนไร้ที่พึ่ง ทั้งนี้ ขอเชิญชวนพี่น้องประชาชนร่วมเข้าชมนิทรรศการตั้งแต่วันนี้ถึงวันที่ 30 เมษายน 2565 ในวันและเวลาราชการ ณ บริเวณห้องโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กรุงเทพฯ
วันอังคารที่ 19 กรกฎาคม 2565
กรมทางหลวงชนบทสนับสนุนทางเข้าพื้นที่โครงการหลวงดอยอินทนนท์ จังหวัดเชียงใหม่ กว่า 17 กิโลเมตร เสร็จสมบูรณ์
ส่งเสริมเศรษฐกิจการท่องเที่ยว อำนวยความสะดวกปลอดภัยในทุกฤดู ยกระดับคุณภาพชีวิตให้กับประชาชนอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสายแยกทางหลวงหมายเลข 1009 - บ้านขุนยะ อำเภอจอมทอง จังหวัดเชียงใหม่ เสร็จสมบูรณ์ สนับสนุนทางเข้าพื้นที่โครงการหลวงดอยอินทนนท์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมถึงเป็นการส่งเสริมการท่องเที่ยวเชิงธรรมชาติ ให้สามารถเข้าสู่พื้นที่โครงการหลวงดอยอินทนนท์ได้อย่างสะดวกรวดเร็วและปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นอกจากนี้ยังสามารถใช้เป็นเส้นทางเข้าสู่พื้นที่โครงการหลวงห้วยส้มป่อย และโครงการฟาร์มตัวอย่างตามพระราชดำริบ้านขุนแตะได้อีกด้วย
กระทรวงคมนาคมได้มอบหมายให้ ทช. พิจารณาดำเนินการสนับสนุนการปรับปรุงถนนในพื้นที่โครงการหลวง เพื่อสนับสนุนภารกิจของมูลนิธิโครงการหลวง เป็นการบรรเทาความเดือดร้อนให้แก่ประชาชน เนื่องจากพื้นที่โครงการหลวงส่วนใหญ่ตั้งอยู่บริเวณภาคเหนือตอนบน เส้นทางบางส่วนเป็นถนนดินลูกรังและมีทางคับแคบ ส่งผลให้การคมนาคมขนส่งเป็นไปด้วยความยากลำบาก โดยเฉพาะในช่วงฤดูฝนเกษตรกรไม่สามารถลำเลียงผลผลิตออกสู่ตลาดได้ทันเวลา ทช. จึงได้ดำเนินการโครงการก่อสร้างถนนทางหลวงชนบทสายแยกทางหลวงหมายเลข 1009 - บ้านขุนยะ อำเภอจอมทอง จังหวัดเชียงใหม่ โดยมีจุดเริ่มต้นโครงการบริเวณบ้านขุนกลาง ดอยผาตั้ง (กม. ที่ 0+000) และสิ้นสุดโครงการบริเวณบ้านขุนยะ (กม. ที่ 17+611) รวมระยะทางทั้งสิ้น 17.611 กิโลเมตร ก่อสร้างเป็นถนนผิวจราจรคอนกรีตเสริมเหล็ก ขนาด 2 ช่องจราจร ผิวจราจรกว้าง 4 - 6 เมตร พร้อมก่อสร้างสะพาน 1 แห่ง ท่อเหลี่ยม ท่อระบายน้ำคอนกรีตเสริมเหล็ก ระบบระบายน้ำข้างทาง ราวเหล็กกันรถ และติดตั้งป้ายและเครื่องหมายจราจร ใช้งบประมาณในการก่อสร้าง 135.5 ล้านบาท ปัจจุบันโครงการได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว
วันศุกร์ที่ 3 ธันวาคม 2564
ดีอีเอส เผยเฟคนิวส์กลุ่มข่าวนโยบายรัฐพุ่งแตะ 60%
ดีอีเอส เผยเฟคนิวส์กลุ่มข่าวนโยบายรัฐพุ่งแตะ 60%
“เนวินธุ์”ผู้ช่วยรัฐมนตรีประจำกระทรวงดิจิทัลฯเผยข่าวปลอมกลุ่มนโยบายรัฐ/ข่าวสาราชการพุ่งต่อเนื่องล่าสุดครองสัดส่วน60%ของภาพรวมจำนวนเรื่องที่ต้องดำเนินการตรวจสอบ
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่26พ.ย. – 2ธ.ค.64โดยศูนย์ต่อต้านข่าวปลอมพบข้อความที่เข้ามาจำนวน11,593,001ข้อความโดยจากการคัดกรองมีข้อความที่ต้องดำเนินการตรวจสอบ(Verify)ทั้งสิ้น217ข้อความรวมเรื่องที่ต้องดำเนินการตรวจสอบ108เรื่องในจำนวนนี้เป็นข่าวเกี่ยวกับโควิด21เรื่อง
ทั้งนี้ในภาพรวมเรื่องที่ต้องดำเนินการตรวจสอบ108เรื่องประมาณ60%อยู่ในกลุ่มข่าวเกี่ยวกับโยบายรัฐบาล/ข่าวสารทางราชการโดยมีจำนวน63เรื่องตามมาด้วยกลุ่มผลิตภัณฑ์สุขภาพจำนวน33เรื่องกลุ่มเศรษฐกิจ11เรื่องและกลุ่มภัยพิบัติ1เรื่อง
นอกจากนี้เริ่มเห็นแนวโน้มว่ามีการใช้วิธีการอ้างชื่อหน่วยงานหรือองค์กรเพื่อหลอกลวงให้ประชาชนเชื่อถือข่าวปลอมหรือข่าวบิดเบือนดังนั้นกรณีได้รับข้อมูลข่าวสารผ่านโซเชียลก็อย่าเพิ่งเชื่อหรือแชร์ต่อแต่ควรตรวจสอบกับช่องทางสื่อสารต่างๆขององค์กรที่ถูกอ้างชื่อหรือแจ้งข้อมูลมายังศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไป
สำหรับข่าวปลอมที่มีคนสนใจสูงสุด3อันดับแรกในรอบสัปดาห์ล่าสุดนี้ได้แก่อันดับ1เรื่องกินถั่วลิสงวันละ1กำมือช่วยรักษาอาการวัยทองอารมณ์แปรปรวนอันดับ2หน่วยงานภายใต้ธ.อิสลามส่งข้อความชักชวนสร้างรายได้เสริมและ3กินเผ็ดช่วยเพิ่มระบบเผาผลาญในร่างกายทำให้น้ำหนักลดผอมเร็ว
“ประชาชนถือเป็นภาคส่วนสำคัญในการทำงานร่วมกับรัฐเพื่อช่วยกันแก้ปัญหาการแพร่กระจายข่าวปลอมเมื่อได้รับข่าวสารข้อมูลผ่านโซเชียลขอให้ตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นายเนวินธุ์กล่าว
************
วันจันทร์ที่ 19 กรกฎาคม 2564
สมาคมธนาคารไทยปิดสาขาชั่วคราวในห้างสรรพสินค้า 13 จังหวัด
เพื่อให้สอดคล้องกับสถานการณ์ปัจจุบันและตอบรับมาตรการควบคุมและป้องกันการแพร่ระบาดของโรคโควิด-19 ของรัฐบาลอย่างเข้มข้น สมาคมธนาคารไทยขอประกาศแนวทางในการให้บริการของสาขาเพื่อให้ลูกค้าประชาชนได้รับบริการได้อย่างต่อเนื่อง
ตามที่ราชกิจจานุเบกษาได้เผยแพร่ข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 28) โดยมีการปรับปรุงเขตพื้นที่ควบคุมสูงสุดและเข้มงวด เพื่อยกระดับมาตรการป้องกันโรคโควิด-19 ในพื้นที่ 13 จังหวัด ประกอบด้วย กรุงเทพมหานคร นนทบุรี ปทุมธานี นครปฐม สมุทรสาคร สมุทรปราการ สงขลา ปัตตานี ยะลา นราธิวาส และเพิ่มเติมอีก 3 จังหวัด ได้แก่ ฉะเชิงเทรา ชลบุรี และพระนครศรีอยุธยา โดยให้มีผลบังคับใช้วันที่ 20 กรกฎาคม 2564 เป็นต้นไปนั้น
เพื่อให้สอดคล้องกับสถานการณ์ปัจจุบันและตอบรับมาตรการควบคุมและป้องกันการแพร่ระบาดของโรคโควิด-19 ของรัฐบาลอย่างเข้มข้น สมาคมธนาคารไทยขอประกาศแนวทางในการให้บริการของสาขาเพื่อให้ลูกค้าประชาชนได้รับบริการได้อย่างต่อเนื่อง ดังนี้
1. ธนาคารมีความจำเป็นปิดสาขาในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ที่ตั้งอยู่ในพื้นที่ควบคุมสูงสุดและเข้มงวด ทั้ง 13 จังหวัดดังกล่าวข้างต้น เป็นการชั่วคราว ตั้งแต่วันที่ 20 กรกฎาคม 2564 เป็นต้นไป และจะพิจารณาปิดให้บริการสาขาบางแห่งเพิ่มเติมตามความจำเป็น ตามประกาศของจังหวัด หรือรัฐบาล รวมถึงประกาศของเจ้าของพื้นที่ โดยลูกค้าสามารถตรวจสอบรายชื่อสาขาใกล้เคียงที่เปิดให้บริการทาง website ของแต่ละธนาคาร
2. กำหนดเวลาเปิดให้บริการของสาขา ตั้งแต่วันที่ 20 กรกฎาคม 2564 ดังนี้
• สาขาในห้างสรรพสินค้า สาขาในศูนย์การค้า หรือ สาขาในคอมมูนิตี้มอลล์ ที่ตั้งอยู่ในจังหวัดนอกเขตพื้นที่ควบคุมสูงสุดและเข้มงวด ยังคงเปิดให้บริการ แต่จะต้องเปิดให้บริการไม่เกิน 17.00 น.
• สาขาทั่วไปที่เป็นสาขา Stand Alone สามารถเปิดให้บริการได้ 5 วัน หรือ 7 วันทำการ ขึ้นกับการพิจารณาของแต่ละธนาคาร แต่จะเปิดให้บริการได้ไม่เกินเวลา 15.30 น.
​• สาขาใน 3 จังหวัดภาคใต้ ประกอบด้วย ปัตตานี ยะลา และนราธิวาส เปิดให้บริการเวลาไม่เกิน เวลา 15.00 น.
3. จำกัดช่องให้บริการและจำนวนลูกค้าในสาขา เพื่อเว้นระยะห่างทางสังคม และลดความแออัด
อย่างไรก็ตาม การกำหนดแนวทางการให้บริการดังกล่าวคำนึงถึงความปลอดภัยของลูกค้าและพนักงานเป็นสำคัญ เพื่อความสะดวกในการใช้บริการ ธนาคารขอแนะนำการทำธุรกรรมผ่านช่องทาง Mobile Banking เช่น พร้อมเพย์ หรือการชำระเงินด้วย QR Code เพื่อเป็นการป้องกันความเสี่ยง ลดการเดินทาง และลดการสัมผัส ทั้งนี้ สาขาของธนาคารจะกลับมาให้บริการตามปกติโดยเร็วที่สุดเมื่อสถานการณ์คลี่คลาย
วันจันทร์ที่ 6 มิถุนายน 2565
นายนฤตม์ เทอดสถีรศักดิ์ รองเลขาธิการบีโอไอ ได้นำคณะเจ้าหน้าที่บีโอไอ เดินทางเยือนประเทศสวีเดนและฟินแลนด์
นายนฤตม์ เทอดสถีรศักดิ์ รองเลขาธิการบีโอไอ ได้นำคณะเจ้าหน้าที่บีโอไอ เดินทางเยือนประเทศสวีเดนและฟินแลนด์
นายนฤตม์ เทอดสถีรศักดิ์ รองเลขาธิการบีโอไอ ได้นำคณะเจ้าหน้าที่บีโอไอ เดินทางเยือนประเทศสวีเดนและฟินแลนด์ ระหว่างวันที่ 30 พฤษภาคม – 3 มิถุนายน 2565 โดยได้พบปะหารือกับผู้บริหารบริษัทชั้นนำในอุตสาหกรรมดิจิทัล ไบโอเทค และระบบชาร์จยานยนต์ไฟฟ้า กว่า 10 ราย เพื่อนำเสนอศักยภาพของประเทศไทย มาตรการสนับสนุน และโอกาสการลงทุนในประเทศไทย นอกจากนี้ ยังได้หารือกับศูนย์บ่มเพาะสตาร์ตอัปและ Tech House ชั้นนำของยุโรป เช่น Epicenter, Ignite Sweden, The Techno Creatives เพื่อเชิญชวนให้มาจัดตั้งสาขาและนำสตาร์ตอัปยุโรปเข้ามาทำงานร่วมกับสตาร์ตอัปไทย
สำหรับการสร้างความร่วมมือในการส่งเสริมการลงทุน คณะได้หารือร่วมกับหน่วยงานพันธมิตร เช่น Business Sweden, Business Finland, Helsinki Partners รวมทั้งได้เข้าเยี่ยมคารวะและหารือโอกาสทางธุรกิจระหว่างไทย-สวีเดน ร่วมกับเอกอัครราชทูตไทย ณ กรุงสตอกโฮล์ม
วันอังคารที่ 7 มิถุนายน 2565
โฆษกรัฐบาลมั่นใจ นายกฯ-รมต.แจงศึกซักฟอกฉลุย วอนฝ่ายค้านอภิปรายด้วยเนื้อหาคุณภาพ อย่าให้ประชาชนรู้สึกว่าเสียเวลาแก้ปัญหาบ้านเมือง
โฆษกรัฐบาลมั่นใจ นายกฯ-รมต.แจงศึกซักฟอกฉลุย วอนฝ่ายค้านอภิปรายด้วยเนื้อหาคุณภาพ อย่าให้ประชาชนรู้สึกว่าเสียเวลาแก้ปัญหาบ้านเมือง
วันที่ 7 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ นายสุทิน คลังแสง ประธานวิปฝ่ายค้าน ระบุว่า พรรคร่วมฝ่ายค้านเตรียมยื่นญัตติขอเปิดอภิปรายไม่ไว้วางใจนายกรัฐมนตรี และรัฐมนตรีเป็นรายบุคคลต่อประธานสภาผู้แทนราษฎรในวันที่ 15 มิ.ย.นี้ โดยจะเน้นอภิปรายพุ่งเป้าที่นายกรัฐมนตรี และกระทรวงหลักๆ เช่น กระทรวงการคลัง, กระทรวงพาณิชย์, กระทรวงเกษตรและสหกรณ์, กระทรวงคมนาคม และกระทรวงสาธารณสุขว่า เป็นอำนาจหน้าที่ของฝ่ายค้านตามระบอบประชาธิปไตย ในการใช้กลไกสภาฯ เพื่อตรวจสอบถ่วงดุลรัฐบาล ทั้งนี้ รัฐบาลพร้อมชี้แจงทุกประเด็น เพราะมั่นใจว่าไม่ได้ทำอะไรผิด และหากฝ่ายค้านมีหลักฐานรัฐบาลก็พร้อมนำไปตรวจสอบเพื่อดำเนินการตามขั้นตอนของกฎหมายต่อไป ยืนยันว่า พล.อ.ประยุทธ์ จันทร์โอชา นายกฯ และ รมว.กลาโหม จะไม่ยอมให้เกิดการทุจริตคอรัปชั่นเหมือนรัฐบาลที่ผ่านมาอย่างแน่นอน
"รัฐบาลจะใช้เวทีอภิปรายครั้งนี้เพื่อชี้แจงทำความเข้าใจกับประชาชน เพราะมีหลายเรื่อง หลายประเด็น ที่มีการนำไปบิดเบือนจนทำให้ประชาชนเกิดความสับสน ไม่ว่าจะเป็นการกล่าวหาว่ารัฐบาลล้มเหลวในการบริหารราชการแผ่นดิน มีการทุจริตและหาผลประโยชน์เอื้อพวกพ้อง หรือรัฐบาลไม่ทำตามนโยบายที่แถลงไว้กับรัฐสภา ทั้งนี้ มั่นใจว่าท่านนายกฯ รวมทั้งรัฐมนตรีที่ถูกอภิปรายนั้นจะสามารถชี้แจงได้ทุกประเด็น ดังนั้น ขอให้ฝ่ายค้านทำการบ้านให้ดี ให้สมราคาคุย ไม่เช่นนั้นประชาชนจะไม่ได้ประโยชน์อะไรเลย นอกจากเสียเวลาทำงานของสภาฯ ไปเปล่าๆ เมื่อฝ่ายค้านอยากจะล้มรัฐบาลโดยไม่สนว่าประชาชนกำลังรอการช่วยเหลือจากรัฐบาลอยู่ ก็ต้องยืนด้วยขาตัวเองหน่อย อภิปรายด้วยเนื้อหาที่มีคุณภาพ ไม่ใช่รอหวังพึ่งแต่มือคนอื่นช่วยล้มรัฐบาล" นายธนกร กล่าว
..............................
วันพุธที่ 30 มิถุนายน 2564
“ชัยวุฒิ” เบรก “กสทช.รักษาการ” ประมูลดาวเทียม 24 ก.ค.นี้ แนะรอชุดใหม่-วอนคำนึงถึงผลกระทบระยะยาว
“ชัยวุฒิ” เบรก “กสทช.รักษาการ” ประมูลดาวเทียม 24 ก.ค.นี้ แนะรอชุดใหม่-วอนคำนึงถึงผลกระทบระยะยาว
"ชัยวุฒิ"เบรก“กสทช.”ชุดรักษาการเร่งประมูลวงโคจรดาวเทียม24ก.ค.นี้หวั่นกระทบการบริหารจัดการวงโคจรดาวเทียมหลังหมดสัญญาแนะควรให้กสทช.ชุดใหม่เข้ามาจัดการเหตุมีผลกระทบผูกพันในระยะยาวโดยเฉพาะด้านความมั่นคง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากกรณีที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)มีมติเห็นชอบร่างประกาศกสทช.เรื่องหลักเกณฑ์และวิธีการอนุญาตให้ใช้สิทธิในการเข้าใช้วงโคจรดาวเทียมในลักษณะจัดชุด(Package)เพื่อเปิดประมูลการอนุญาตให้ใช้สิทธิวงโคจรดาวเทียมในวันที่24ก.ค.64ล่าสุดตนได้ส่งหนังสือไปถึงกสทช.ชุดรักษาการเพื่อขอให้ชะลอการเปิดประมูลออกไปและรอกสทช.ชุดใหม่ที่อยู่ในกระบวนการสรรหาเข้ามาเป็นผู้ดำเนินการ
ทั้งนี้ในหนังสือฉบับดังกล่าวได้แจ้งให้กสทช.ชุดรักษาการในปัจจุบันทราบว่าขณะนี้กระทรวงดิจิทัลฯอยู่ระหว่างการเสนอคณะกรรมการดิจิทัลเพื่อเศรษฐกิจและสังคมแห่งชาติ(บอร์ดดีอี)พิจารณาให้ความเห็นชอบมอบหมายให้บริษัทโทรคมนาคมแห่งชาติจำกัด(มหาชน)หรือเอ็นทีเป็นผู้บริหารจัดการทรัพย์สินของโครงการดาวเทียมสื่อสารภายในประเทศหลังสัญญาดำเนินกิจการดาวเทียมสื่อสารภายในประเทศสิ้นสุดลง
ดังนั้นหากกสทช.ดำเนินการประมูลสิทธิการเข้าใช้วงโคจรดาวเทียมอาจส่งผลกระทบต่อการบริหารจัดการทรัพย์สินหลังสิ้นสุดสัญญาโดยเฉพาะสิทธิการเข้าใช้วงโคจรของดาวเทียมไทยคม4ที่ยังมีภาระผูกพันที่จะหมดอายุสัญญาในวันที่10ก.ย.64เพราะหากมีกรณีไทยคม4เกิดข้อขัดข้องเสียหายก่อนสิ้นอายุสัญญาบริษัทคู่สัญญาต้องรับผิดชอบจัดหาดาวเทียมทดแทนในระยะเวลาตามสัญญา
"กสทช.ชุดรักษาการควรพิจารณาชะลอการประมูลโดยคำนึงถึงการรักษาสิทธิในการเข้าใช้วงโคจรดาวเทียมที่ถือเป็นเรื่องใหญ่มีความสำคัญและส่งผลกระทบในวงกว้างต่อหลายภาคส่วนรวมทั้งยังควรมีแนวทางดำเนินการในทิศทางเดียวกับแนวนโยบายของบอร์ดดีอีด้วย”รมว.ดีอีเอสกล่าว
นายชัยวุฒิกล่าวด้วยว่าอีกทั้งกสทช.ชุดปัจจุบันยังเป็นชุดรักษาการซึ่งขณะนี้อยู่ในระหว่างกระบวนการสรรหากสทช.ชุดใหม่คาดว่าจะได้ผู้เข้ามาทำหน้าที่กสทช.ชุดใหม่ในอีกไม่กี่เดือนข้างหน้านี้ดังนั้นกสทช.ชุดรักษาการจึงควรตระหนักถึงผลกระทบที่อาจเกิดขึ้นจากการนำสิทธิในการเข้าใช้วงโคจรดาวเทียมออกประมูลที่ต้องดำเนินการให้ถูกต้องตามหลักการบริหารงานราชการแผ่นดินไม่ให้เกิดข้อติดขัดในการบริหารจัดการทรัพย์สินหลังสิ้นสุดสัญญารวมถึงความต่อเนื่องในช่วงเปลี่ยนผ่านและต้องไม่ก่อให้เกิดผลกระทบต่อประเทศชาติและประชาชนและความสามารถในการแข่งขันของประเทศและความมั่นคงของรัฐ
“การประมูลการอนุญาตให้ใช้สิทธิในการเข้าใช้วงโคจรดาวเทียมในลักษณะจัดชุด(Package)ครั้งนี้ถือเป็นครั้งแรกของประเทศไทยมีผลผูกพันระยะยาวโดยเฉพาะในแง่ความมั่นคงแห่งรัฐกระทรวงดิจิทัลฯจึงเห็นว่าเพื่อให้การประมูลเป็นไปด้วยความรอบคอบรัดกุมควรรอให้การสรรหากสทช.ชุดใหม่ในขณะนี้เสร็จสิ้นและให้กสทช.ชุดใหม่เข้ามารับผิดชอบพิจารณาดำเนินการจะมีความเหมาะสมมากกว่าเพื่อไม่ให้เกิดข้อครหาใดๆตามมาในภายหลัง"นายชัยวุฒิกล่าว
***********
วันศุกร์ที่ 1 กรกฎาคม 2565
กรมการขนส่งทางราง ติดตามความคืบหน้าการก่อสร้างโครงการรถไฟความเร็วสูงสายอีสาน
พร้อมทั้งเปิดเผยถึงการตรวจคุณภาพสถานีรถไฟ เพื่อให้ประชาชนใช้บริการระบบรางได้สะดวก
นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ลงพื้นที่ติดตามความคืบหน้าโครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร – หนองคาย (ระยะที่ 1 ช่วงกรุงเทพมหานคร – นครราชสีมา) หรือโครงการรถไฟความเร็วสูง ไทย – จีน ซึ่งถือเป็นหนึ่งในโครงการสำคัญที่จะช่วยผลักดันให้ระบบรางเป็นระบบหลักในการเดินทางและการขนส่งของประเทศ สอดคล้องกับเป้าหมายของรัฐบาลในการพัฒนาตามยุทธศาสตร์ชาติระยะ 20 ปี
โดยกระทรวงคมนาคมได้เร่งรัดดำเนินโครงการรถไฟความเร็วสูงมาอย่างต่อเนื่อง เพื่อเชื่อมโยงประเทศไทยกับกลุ่มประเทศลุ่มน้ำโขงให้ไทยเป็นศูนย์กลางการคมนาคมในภูมิภาค จากเดิมที่มีการลงนามสัญญาและก่อสร้างงานโยธาเพียง 1 สัญญา ซึ่งสามารถเร่งรัดการดำเนินการสัญญางานโยธาของโครงการจนสามารถลงนามและก่อสร้างได้กว่า 10 สัญญา ซึ่งในการลงพื้นที่ในครั้งนี้ กรมการขนส่งทางราง
ได้ดำเนินการสำรวจพื้นที่จำนวน 3 สัญญาที่ ได้แก่
1) สัญญาที่ 2 – 1 ช่วงสีคิ้ว – กุดจิก
ระยะทาง 11 กิโลเมตร ความคืบหน้าในการก่อสร้าง 89.40 %
2) สัญญาที่ 3 – 4 ช่วงบันไดม้า ลำตะคอง
ระยะทาง 37.45 กิโลเมตร ความคืบหน้าในการก่อสร้าง 27.78%
3) สัญญาที่ 4 – 7 ช่วงสระบุรี – แก่งคอย
ระยะทาง 12.99 กิโลเมตร ความคืบหน้าในการก่อสร้าง 23%
การลงพื้นที่ของ ขร. ในครั้งนี้ เพื่อดำเนินการติดตามนโยบายของกระทรวงคมนาคม ที่ต้องการยกระดับมาตรฐานรถไฟไทยให้มีความเจริญก้าวหน้า และเป็นรากฐานความมั่นคงด้านโครงสร้างพื้นฐานด้านคมนาคมของไทยในระยะยาว ที่ผ่านมาโครงการได้รับผลกระทบจากการแพร่ระบาดของไวรัสโคโรนา 2019 ภายหลังจากสถานการณ์การคลี่คลายแล้ว หลังจากนี้การก่อสร้างรถไฟความเร็วสูงจะรวดเร็วและมีประสิทธิภาพมากยิ่งขึ้น โดยรัฐมนตรีว่าการกระทรวงคมนาคมได้กำชับต่อหน่วยงานที่เกี่ยวข้องให้เร่งดำเนินโครงการให้ก่อสร้างแล้วเสร็จโดยเร็ว เพื่อให้สามารถเปิดให้บริการได้ในปี 2570 ตามแผนงานของกระทรวงคมนาคมที่ต้องการผลักดันการขนส่งทางระบบรางเป็นทางเลือกที่มีประสิทธิภาพและยั่งยืนที่จะช่วยสร้างศักยภาพและโอกาสใหม่ทางการค้า การลงทุน และการท่องเที่ยว รวมถึงสนับสนุนการขยายตัวของเมืองและพื้นที่เศรษฐกิจโดยรอบเส้นทาง เกิดการกระจายความเจริญอย่างทั่วถึง และลดความเหลื่อมล้ำของประเทศไทยต่อไป
พร้อมนี้ นายพิเชฐ ยังได้เปิดเผยว่า ภายหลังจากโครงการก่อสร้างรถไฟความเร็วสูงแล้วเสร็จนั้น จะเกิดความเปลี่ยนแปลงในหลายๆ ด้าน ดังนี้
1. ยกระดับคุณภาพชีวิตและระบบสาธารณูปโภคขั้นพื้นฐาน
2. ลดระยะเวลาและค่าใช้จ่ายในการเดินทาง
3. เพิ่มความสะดวก รวดเร็ว ปลอดภัย และลดอุบัติเหตุในการเดินทาง
4. เพิ่มศักยภาพการคมนาคมขนส่งระบบ
รางของรัฐ
5. ลดการกระจุกตัวของประชากร ลดความ
แออัดของชุมชนและกระจายสู่ภูมิภาค
6. ประหยัดพลังงาน และไม่ก่อให้เกิดมลพิษ
ทางอากาศ
7. ส่งเสริมการท่องเที่ยวและเชื่อมโยงชุมชน
สู่ภูมิภาค
8. สร้างโอกาสและรายได้ให้คนท้องถิ่น รวมทั้ง
กระตุ้นให้เกิดการลงทุนและพัฒนาเศรษฐกิจ
ตามแนวเส้นทางรถไฟ
กรมการขนส่งทางรางจะทำหน้าที่กำกับดูแล ติดตาม การดำเนินการต่างๆเพื่อพัฒนาการขนส่งทางรางให้ประชาชนได้รับการบริการที่ดีขึ้น ตรงเวลา และปลอดภัย
วันเสาร์ที่ 23 ตุลาคม 2564
รัฐมนตรีว่าการกระทรวงยุติธรรม แย้มเตรียมเปิดเยี่ยมญาตินักโทษภายในเดือนพฤศจิกายน เริ่มจากคุกที่ฉีดวัคซีนเข็มสองครบแล้ว
รัฐมนตรีว่าการกระทรวงยุติธรรม แย้มเตรียมเปิดเยี่ยมญาตินักโทษภายในเดือนพฤศจิกายน เริ่มจากคุกที่ฉีดวัคซีนเข็มสองครบแล้ว พร้อมให้เรือนจำพัฒนาระบบฝากเงินออนไลน์ให้ผู้ต้องขังซื้อของใช้ที่จำเป็นได้ตามสิทธิมนุษยชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงสถานการณ์โควิด-19 ในเรือนจำว่า ขณะนี้สถานการณ์ถือว่าเราควบคุมและจัดการได้ดี เพราะพบผู้ติดเชื้อน้อยลงมาก และการเสียชีวิตจากโควิดก็ต่ำกว่าค่าเฉลี่ยมากกว่าพื้นที่ข้างนอกแล้ว โดยตนได้สั่งให้กรมราชทัณฑ์สต็อกยาฟ้าทะลายโจรให้ผู้ต้องขัง ขณะนี้มี 71 แคปซูลต่อคน และผู้ต้องขังได้รับการฉีดวัคซีนเข็มแรกครบหมดแล้ว และเข็มสองจะเสร็จภายในเดือน ต.ค.นี้ ตนเตรียมแผนแล้วว่าภายในเดือน พ.ย. จะอนุญาตให้ญาติเข้าเยี่ยมผู้ต้องขังได้อีกด้วย ขณะนี้ได้ให้กรมราชทัณฑ์ไปพิจารณาเตรียมความพร้อมหาวันที่เหมาะสมแล้วในส่วนของเรือนจำที่ไม่มีการระบาดและได้รับวัคซีนหมดแล้ว ส่วนเรือนจำที่พึ่งพ้นการระบาดจะต้องรอการฉีดวัคซีนกระตุ้นให้ผู้ต้องขังที่หายจากการติดเชื้อภายใน 1-3 เดือน ทั้งนี้ เมื่อฉีดวัคซีนครบก็อยากให้ญาติพี่น้องได้พบปะกันเสียที
นายสมศักดิ์ กล่าวอีกว่า นอกจากนี้ตนยังได้ให้เรือนจำทุกเรือนจำไปพัฒนาระบบการฝากเงินออนไลน์ให้แก่ญาติของผู้ต้องขัง เพื่อให้ผู้ต้องขังสามารถซื้อของใช้ที่จำเป็นต่อการใช้ชีวิตได้อย่างสะดวกตามสิทธิมนุษยชน เพราะที่ผ่านมาในช่วงสถานการณ์การแพร่ระบาดของไวรัสโควิด เรือนจำไม่ได้มีการเปิดให้เยี่ยมญาติ ดังนั้นเราจึงควรพัฒนาระบบใหม่ๆให้ทันสมัยรองรับตามโลกที่เปลี่ยนแปลงไปอย่างรวดเร็วด้วย
วันพุธที่ 30 มีนาคม 2565
สปสช. เปิดอาการ “กลุ่มเสี่ยงโควิด-19” ขอ ATK ได้ฟรี ผ่านแอปฯ เป๋าตัง หรือ หน่วยบริการ
.....
สปสช. เผย ประชาชนกลุ่มเสี่ยงติดโรคโควิด-19 ทุกสิทธิการรักษา ขอรับชุดตรวจ ATK ได้ฟรี ผ่านแอปฯ “เป๋าตัง” ได้แก่ ผู้ที่มีไข้ 37.5 องศาเซลเซียสขึ้นไป ไอ มีน้ำมูก เจ็บคอ ไม่ได้กลิ่น ลิ้นไม่รับรส หายใจเร็ว หายใจเหนื่อย หรือหายใจลำบาก ตาแดง เป็นผื่น ถ่ายเหลว โดยก่อนมีอาการ 2-3 วัน สัมผัสใกล้ชิดผู้ติดเชื้อโควิด-19 หรือ ช่วง 14 วันที่ผ่านมาเดินทางไปในพื้นที่ระบาด หรือ ที่ที่พบผู้ติดเชื้อ
.
ส่วนผู้ที่ไม่มีมือถือสมาร์ทโฟน นำบัตรประชาชนไปทำแบบคัดกรองได้ที่หน่วยบริการ จะได้รับชุดตรวจ ATK คนละ 2 ชุดต่อครั้ง เมื่อตรวจแล้วขอให้บันทึกผลตรวจในระบบทันที และหากจำเป็นต้องตรวจอีก ก็สามารถขอรับชุดตรวจได้โดยเว้นระยะห่าง 10 วัน ตรวจสอบหน่วยบริการที่ร่วมแจกชุดตรวจ ATK ได้ที่เว็บ สปสช. คลิก >>https://bit.ly/3DkyTrTสอบถามเพิ่มเติมได้ที่ไลน์ สปสช. @nhso ตลอด 24 ชม. ทั้งนี้ ขอความร่วมมือประชาชนที่ไม่ใช่กลุ่มเสี่ยง อย่าเพิ่งขอรับชุดตรวจ ATK ฟรี ไปเก็บไว้ล่วงหน้า
.
#ไทยคู่ฟ้า#ร่วมต้านโควิด19
-------------------
วันอังคารที่ 21 ธันวาคม 2564
PM orders full-fledged implementation of “Transforming Thailand” toward high-value and sustainable tourism
PM orders full-fledged implementation of “Transforming Thailand” toward high-value and sustainable tourism
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha ordered all concerned agencies to undertake a full-fledged implementation of “Transforming Thailand” policy toward high-value and sustainable tourism under the 3R plan: 1) reopening (3rdquarter of 2021), 2) recovering (4thquarter of 2022), and 3) resilience (2023-2027).
Ministry of Tourism and Sports has planned to open the border provinces to accept foreign tourists, especially from Malaysia, Myanmar, Lao PDR, and Cambodia. Tourism Authority of Thailand (TAT) expects an approximate number of 8-15 million foreign tourists, and the revenue of 1.3-1.8 trillion Baht in 2022. Opening the borders to allow entering by land would help the country to reach such targets.
The Prime Minister emphasized that economic rehabilitation and public healthcare policy be undertaken simultaneously through control measures that are conducive to conducting economic activities. The confidence of tourists must be boosted as a basis for “high-value and sustainable tourism” promotion. Everyone is urged to take part in “Transforming Thailand” by attracting high quality tourists with spending power and socio-environmental responsibility to Thailand.
วันอาทิตย์ที่ 22 สิงหาคม 2564
กรอบแผนพลังงานชาติ ก้าวสู่พลังงานสะอาด
วันอังคารที่ 10 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบกรอบแผนพลังงานชาติโดยมีเป้าหมายให้ประเทศไทยก้าวสู่สังคมที่มีพลังงานสะอาดและปลดปล่อยก๊าซคาร์บอนไดออกไซด์สุทธิเป็นศูนย์ หรือ Carbon Neutrality ภายในปี ค.ศ.2065 – 2070 ครอบคลุมทั้งด้านไฟฟ้า ก๊าซธรรมชาติ น้ำมันเชื้อเพลิง พลังงานทดแทน และการอนุรักษ์พลังงาน เช่น เพิ่มสัดส่วนการผลิตไฟฟ้าใหม่โดยใช้พลังงานหมุนเวียนไม่น้อยกว่าร้อยละ 50 ปรับภาคขนส่งเป็นพลังงานไฟฟ้าสีเขียว เพิ่มประสิทธิภาพการใช้พลังงานโดยนำเทคโนโลยีจัดการพลังงานสมัยใหม่มาใช้ ปรับโครงสร้างกิจการพลังงานรองรับการเปลี่ยนผ่านเทคโนโลยี ทั้งนี้ เพื่อเพิ่มขีดความสามารถในการแข่งขันของประเทศไทย และช่วยดึงดูดนักลงทุนด้านพลังงานสะอาดจากทั่วโลกให้เข้ามาดำเนินธุรกิจมากยิ่งขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 19 กรกฎาคม 2565
โฆษกรัฐบาลเผย “นายกฯ” ติดตามให้มีการใช้รถเมล์ไฟฟ้า EV - หนุนปรับโฉมรถตุ๊กตุ๊กไทยโดยรัฐบาลยินดีให้การสนับสนุน
โฆษกรัฐบาลเผย “นายกฯ” ติดตามให้มีการใช้รถเมล์ไฟฟ้า EV - หนุนปรับโฉมรถตุ๊กตุ๊กไทยโดยรัฐบาลยินดีให้การสนับสนุน ขณะที่ รมว.คมนาคม ยืนยัน ภายในปีนี้ คาดจะมีรถเมล์ไฟฟ้าให้บริการประชาชนประมาณ  1,000 คัน
วันที่ 19 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญในการเพิ่มประสิทธิภาพรถโดยสารสาธารณะในการให้บริการประชาชน โดยในการประชุมคณะรัฐมนตรีวานนี้ (18 ก.ค.65) นายกรัฐมนตรีมีข้อสั่งการติดตามให้มีการใช้รถเมล์ไฟฟ้า EV ซึ่งนายศักดิ์สยาม ชิดชอบ รัฐมนตรีว่าการกระทรวงคมนาคม ยืนยันว่าภายในปีนี้ คาดหมายให้มีรถเมล์ไฟฟ้าออกมาให้บริการประชาชน ประมาณ 1,000 คัน ล่าสุดกระทรวงคมนาคม ได้ดำเนินการตามนโยบายสนับสนุนให้เกิดกระแสการใช้ยานยนต์ไฟฟ้าในประเทศไทย โดยได้อนุมัติให้ ขสมก. ดำเนินโครงการจ้างเหมาบริการรถโดยสารปรับอากาศที่ใช้พลังงานสะอาด (รถไฟฟ้า) เพื่อเพิ่มประสิทธิภาพการบริหารจัดการเดินรถและลดมลภาวะเป็นพิษในเขตเมือง จำนวน 224 คัน เพื่อให้บริการประชาชนให้มีประสิทธิภาพมากที่สุด
โฆษกประจำสำนักนายกรัฐมนตรีกล่าวต่อไปว่า กระทรวงคมนาคม ได้ดำเนินการจัดหาจ้างเหมาบริการรถเมล์ไฟฟ้าเร่งด่วน มารองรับกรณีที่รถเมล์ ขสมก. ไม่เพียงพอต่อการบริการประชาชนในปัจจุบัน รวมถึงรถที่นำมาใช้เพื่อรองรับการที่ประเทศไทยจะเป็นเจ้าภาพการประชุมสุดยอดผู้นำอาเซียน หรือ เอเปค ในช่วงปลายปีนี้ ซึ่งปัจจุบันรถเมล์ ขสมก. มีวิ่งให้บริการอยู่ 2,885 คัน ใน 107 เส้นทาง วิ่งให้บริการอยู่ 17,000 เที่ยวต่อวัน และได้มีการปรับประสิทธิภาพให้วิ่งเพิ่มได้ถึง 19,000 เที่ยวต่อวันโดยการเพิ่มรอบความถี่ ขณะที่ในช่วงขณะนี้ราคาน้ำมันแพง ประชาชนหันมาใช้บริการรถเมล์ ขสมก. มากขึ้น จากเดิมผู้ใช้บริการ 600,000 คนต่อวัน ปัจจุบันสูงถึง 707,000 คนต่อวัน ส่วนรถไฟฟ้าจากเดิมมีผู้ใช้บริการไม่ถึง 1 ล้านคน ขณะนี้ขยับไปถึง 1.2 ล้านคน ดังนั้น จากปัจจัยความต้องการต่าง ๆ ขสมก. จึงได้เตรียมดำเนินการโครงการจ้างเหมาบริการรถไฟฟ้าจำนวน 224 คัน มาเสริมการบริการ โดยเป็นการดำเนินการระยะสั้นไม่เกิน 2 ปี ในช่วงทดแทนที่แผนฟื้นฟูกิจการ ขสมก. ยังไม่สามารถดำเนินการได้ ทั้งนี้ จะสามารถรับมอบรถเข้ามาวิ่งให้บริการในลอตแรกเดือน พ.ย. จำนวน 90 คัน นอกจากนี้ ตามแผนจะมีรถเมล์ที่ได้รับอนุญาตจากกรมการขนส่งทางบกอีกใน 77 เส้นทางใหม่ ลอตแรกจะออกมาวิ่งให้บริการจำนวน 175 คัน ในเดือน ส.ค. 65 และจะออกมาวิ่งในระบบอีกในเดือน ต.ค. 65 รวมเป็น 750 คัน ซึ่งจะทำให้รถเมล์บริการทั้งระบบรวมรถไฟฟ้าวิ่งให้บริการรวมไม่น้อยกว่า 25,000 เที่ยวต่อวัน จากปัจจุบันวิ่งให้บริการประชาชนที่ 17,000-19,000 เที่ยวต่อวัน ทำให้รองรับผู้โดยสารได้ถึง 1 ล้านคนต่อวัน
“นายกรัฐมนตรียังมีข้อสั่งการในที่ประชุมคณะรัฐมนตรีว่า อยากเห็นการปรับโฉมรถตุ๊กตุ๊กไทย โดยรัฐบาลพร้อมให้การสนับสนุนการปรับเปลี่ยนสู่การเปลี่ยนแปลงที่ดีขึ้น ทั้งนี้ รัฐบาลเดินหน้าส่งเสริมการใช้รถยนต์ไฟฟ้าอย่างอย่างจริงจัง ทั้งสนับสนุนผู้ประกอบการให้ใช้ไทยเป็นฐานการผลิตยานยนต์ไฟฟ้าของอาเซียน และการพัฒนาโครงสร้างพื้นฐานอื่น ๆ ให้เกิดสภาพแวดล้อมที่เอื้อต่อการปรับเปลี่ยนพฤติกรรมในการลดการใช้น้ำมันเชื้อเพลิง ลดภาระของประชาชนในการพึ่งพิงน้ำมัน และยังถือเป็นการปรับตัวเพื่อเข้าสู่สังคมคาร์บอนต่ำที่หวังว่าจะเกิดขึ้นในไทยได้ในอนาคตอันไม่ไกลจากนี้” โฆษกประจำสำนักนายกรัฐมนตรีกล่าว
วันเสาร์ที่ 2 เมษายน 2565
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจต่อเนื่อง หลังผ่านไป 2 เดือน เม็ดเงินในระบบสะพัดแล้วกว่า 6.4 หมื่นล้านบาท
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจต่อเนื่อง หลังผ่านไป 2 เดือน เม็ดเงินในระบบสะพัดแล้วกว่า 6.4 หมื่นล้านบาท โดยใช้จ่ายได้ถึงสิ้นเดือนเมษายน นี้
วันที่ 2 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สำหรับความคืบหน้าโครงการคนละครึ่ง ระยะที่ 4 โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 ได้เปิดให้ประชาชนใช้จ่ายเมื่อวันที่ 1 กุมภาพันธ์ 2565 ที่ผ่านมา ความคืบหน้าการใช้จ่ายล่าสุดหลังจากผ่านไป 2 เดือนแล้ว (ข้อมูล วันที่ 31 มีนาคม 2565) ผู้ใช้สิทธิ สะสม รวม 40.9 ล้านคน ยอดใช้จ่าย สะสม รวม 64,471.08 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิสะสม 26.26 ล้านคน ยอดใช้จ่ายสะสม 58,715.2 ล้านบาท แบ่งเป็นส่วนที่ประชาชนจ่ายสะสม 29,879.3 ล้านบาท และรัฐร่วมจ่ายสะสม 28,836.0 ล้านบาท 2) โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 13.36 ล้านคน ยอดใช้จ่ายสะสม 5,282.76 ล้านบาท และ 3) โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 1.28 ล้านคน ยอดใช้จ่ายสะสม 473.12 ล้านบาท
โฆษกประจำสำนักนายกรัฐมนตรี กล่าวเพิ่มเติมถึงโครงการคนละครึ่ง เฟส 4 ว่า เป็นไปตามนโยบายของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีวัตถุประสงค์ชัดเจนเพื่อฟื้นฟูเศรษฐกิจจนถึงระดับฐานรากอย่างต่อเนื่อง ให้ผู้ประกอบการรายย่อยทุกระดับมีรายได้จากการขายสินค้าและบริการ และเป็นการลดภาระค่าใช้จ่ายในชีวิตประจำวันให้กับประชาชน ควบคู่ไปกับมาตรการต่างๆ ที่รัฐบาลได้น้ำมาใช้เพื่อช่วยเหลือประชาชนที่ได้รับผลกระทบและความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมถึงจากสถานการณ์ความขัดแย้งยูเครน-รัสเซีย เพื่อทำให้เศรษฐกิจของประเทศเดินหน้าต่อไปได้ ทั้งมาตรการด้านพลังงานและเชื้อเพลิง ค่าครองชีพ การขนส่ง แรงงานและนายจ้าง เป็นต้น
“นายกฯ ย้ำให้ทุกกระทรวงและทุกหน่วยงานทำงานอย่างหนัก ในการช่วยเหลือแบ่งเบาภาระค่าครองชีพ แก้ปัญหาหนี้สินภาคประชาชนให้ได้มากที่สุด โดยโครงการคนละครึ่ง เป็นอีกหนึ่งโครงการที่มีวัตถุประสงค์เพื่อฟื้นฟูและกระตุ้นเศรษฐกิจจนถึงระดับฐานราก สามารถลดภาระค่าครองชีพประจำวันของประชาชนได้เห็นผล ทั้งนี้ ประชาชนสามารถใช้จ่ายได้อีก 1 เดือน จนถึงวันที่ 30 เมษายน 2565 ซึ่งกระทรวงการคลังคาดว่าเมื่อสิ้นสุดโครงการจะสามารถสร้างเม็ดเงินในระบบสะพัดได้กว่า 7 หมื่นล้านบาท” นายธนกร กล่าว
วันพุธที่ 1 ธันวาคม 2564
รัฐบาลสร้างโรงเรียนช่างฝีมือ 30 แห่ง ขยายโอกาสให้เด็กด้อยโอกาส
วันศุกร์ที่ 26 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าขยายโอกาสทางการศึกษาให้แก่เด็กและเยาวชนในพื้นที่ห่างไกลและด้อยโอกาส โดยเห็นชอบในหลักการโครงการอาชีวะสร้างช่างฝีมือตามแนวทางโรงเรียนพระดาบส จำนวน 30 แห่ง เป็นเวลา 10 ปี ตั้งแต่ปี 2566-2575 โดยเป็นหลักสูตรระยะสั้นด้านอาชีพ 1 ปี ดังนี้ ระยะ 6 เดือนแรก ฝึกทักษะช่างพื้นฐาน 11 อาชีพ เช่น ช่างยนต์ ช่างเชื่อม ช่างไฟฟ้ากำลัง ช่างอิเล็กทรอนิกส์ ช่างกลโรงงาน ช่างเขียนแบบ ระยะเวลา 3 เดือนต่อมา ผู้เรียนจะได้เลือกทักษะที่ตนสนใจเพื่อฝึกเป็นทักษะเฉพาะทาง ระยะเวลา 2 เดือน จะได้ฝึกงานในสถานประกอบการ และ 1 เดือนสุดท้ายเข้าทดสอบมาตรฐานฝีมือแรงงาน เพื่อให้เด็กและเยาวชนมีทักษะวิชาชีพติดตัว สามารถทำงานประกอบอาชีพเลี้ยงตนเองและครอบครัวได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 26 สิงหาคม 2565
อย. อนุมัติวัคซีนไฟเซอร์ฝาม่วงแดง ฉีดในกลุ่มเด็ก 6 เดือน - 5 ปี
.....
คณะอนุกรรมการพิจารณาการขึ้นทะเบียนตำรับยาแผนปัจจุบันสำหรับมนุษย์ที่เป็นวัคซีนป้องกันโรคติดเชื้อไวรัสโคโรนา 2019 สำนักงานคณะกรรมการอาหารและยา (อย.) มีมติอนุมัติวัคซีนโคเมอร์เนตี (COMIRNATY VACCINE) ของบริษัท ไฟเซอร์ จำกัด สำหรับกลุ่มเด็กอายุ 6 เดือน - 5 ปี ขวดฝาจุกสีม่วงแดง เพื่อป้องกันโรคโควิด-19 แล้ว
.
สำหรับปริมาณการใช้วัคซีนในกลุ่มเด็กอายุ 6 เดือน – 5 ปี นั้น จะใช้วัคซีนโดสละ 0.2 มิลลิลิตร (3 ไมโครกรัม) รวมทั้งสิ้น 3 เข็ม หลังฉีดเข็มที่ 1 จะเว้นระยะห่าง 3 สัปดาห์ แล้วฉีดเข็มที่ 2 จากนั้นเว้นระยะอีก 8 สัปดาห์ จะฉีดเข็มที่ 3 สามารถป้องกันโรคโควิด-19 ได้ 80.3%
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 18 สิงหาคม 2565
เตือน!! ทุกภาคทั่วไทย รับมือฝนตกหนักถึงหนักมาก 20 - 22 ส.ค. 65
.....
กรมอุตุนิยมวิทยา แจ้งเตือนร่องมรสุมพาดผ่านภาคเหนือและภาคตะวันออกเฉียงเหนือ ในขณะที่หย่อมความกดอากาศต่ำบริเวณทะเลจีนใต้ตอนบนเคลื่อนเข้าสู่แนวร่องมรสุม ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกำลังแรงขึ้น
.
ทำให้มีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีผลกระทบตั้งแต่วันที่ 20 - 22 ส.ค. 65
.
ขอให้ประชาชนระวังอันตรายจากฝนตกหนักถึงหนักมากและฝนตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม สำหรับคลื่นลมบริเวณทะเลอันดามันและอ่าวไทยจะมีกำลังแรง มีคลื่นสูง 1 - 2 เมตร ขอให้ชาวเรือเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนองไว้ด้วย
#ไทยคู่ฟ้า #ร่วมต้านโควิด19
-------------------